kardiologický ultrazvukový prístroj
občianske združenie zakúpilo vďaka finančnej podpore nadácie spp  premium triedy pre špecializovanú pediatrickú kardiologickú ambulanciu v dfnsp bb. prístroj bol nemocnici odovzdaný 28.03.2012 a do konca roku 2012 bolo na ňom vyšetrených 755 detských pacientov a 56 tehotných mamičiek za účelom prenatálneho vyšetrenia. využitý bol aj pacientmi hospitalizovanými v tejto nemocnici v kritickom stave na aro (anestéziologicko - resustitačnom oddelení). prístrojom sa realizuje aj diagnostika bezprostredne po kardiochirurgických operáciách, ale aj v dlhšom časovom odstupe po nich. v sledovaní sú aj detskí pacienti po transplantácií srdiečka a dve detipo implantácii umelej chlopne.
na základe pravidelných a bežných lekárskych prehliadok a nálezov získaných týmto prístrojom bolo do detského kardiocentra objednaných minimálne osem pacientov na katetrizačné alebo operačné riešenie. prístrojom sa taktiež sledujú zmeny disfunkcie srdca pri a po chemoterapii, a zmeny v súvislosti s maligným ochorením, ako aj pri infekčných komplikáciách v rámci aro. taktiež extrémne zaťažení pacienti (športovci) sú týmto prístrojom pravidelne sledovaní.
nový prístroj je prirodzene kvalitnejší ako prístroj používaný do jeho zakúpenia. má výborne fungujúce všetky modality, ktoré sú potrebné na echokardiologické vyšetrenia. značne zefektívnil prácu a kvalitu zobrazenia sledovaných orgánov. ovládanie prístroja je softwarovo spracované na intuitívne ovládanie a veľmi pohodlné. vďaka včasnej a presnej diagnostike je využívaný denne aj pri urgentných vyšetreniach.
pre dfnsp bb sme zo získaného podielu 2% dane z príjmov v r. 2011 zakúpili pre ii. kliniku pediatrickej anestéziológie a intenzívnej medicíny perfúzory a dokovacie stanice s príslušenstvom, pre ii. detskú kliniku digitálny ekg rekordér, testový súbor - diagnostická pomôcka pre psychiatriu - wisc-iii, knižnicu, odbornú literatúru, pomôcky pre fyzioterapiu (kmitacia tyč, penové loptičky, balančné lopty), skrinky na lieky a zdravotnícky materiál.
v r. 2011 zorganizoval klub priateľov dfn za pomoci špecializovaných lekárov z dfnsp bb a za podpory nadačného fondu slovak telecom, a.s. a nadácie pontis v dňoch 16., 17. a 21. mája 2011 projekt „vzdelávanie v záujme zlepšenia starostlivosti o detských pacientov“. odzneli odborné prednášky pre rodičov a budúcich rodičov v diecéznom centre pre rodinu v kapitulskej ulici v banskej bystrici. prednášky a diskusie sa týkali týchto tém: Úloha rodičov pri psychomotorickom vývine dieťaťa, domáca liečba detí, pohybový vývin dieťaťa v 1. roku života, výživa v batolivom veku, najčastejšie úrazy v detskom veku, praktické rady pri dojčení. výsledkom tohto projektu, okrem poskytovania odborných informácií, bolo aj zakúpenie odbornej literatúry a dovybavenie knižnice dfnsp bb za účelom vzdelávania zamestnancov v oblasti pediatrie, chirurgie a rehabilitácie.
pre dfnsp bb sme zo získaného podielu 2% dane z príjmov v r. 2010 zakúpili pre ii. kliniku pediatrickej anestéziológie a intenzívnej medicíny bezkontaktné teplomery, infúznu pumpu a stojany, pre ii. detskú kliniku výbavu kuchynky, uzamykateľné skrinky na lieky, zvlhčovače vzduchu a digitálny ekg rekordér. za účelom vzdelávania zamestnancov dfnsp bb sme naplánovali projekt súvisiaci so zakúpením novej odbornej literatúry a rozšírením knižnice. zároveň sme prispeli na nákup broncho-fibroskopického prístroja do špecializovanej pneumologickej ambulancie, ktorá poskytuje zdravotnú starostlivosť pre detských pacientov z celého banskobystrického kraja.
pre dfnsp bb sme zo získaného podielu 2% dane z príjmov v r. 2009 zakúpili pre ii. kliniku pediatrickej anestéziológie a intenzívnej medicíny 4 ks perfúzorov s príslušenstvom, monitor vigileo, pre ii. detskú kliniku kojeneckú váhu, teplomery a osobnú váhu, pre oddelenie detskej chirurgie operačnú vŕtačku colibri s príslušenstvom.